Steplags

Steplags () jeb Stepes nometne () bija viens no Gulaga politisko ieslodzīto "specnometņu" kompleksiem Karaghandi apgabalā Kazahstānas vidienē, kur ieslodzītajiem lika strādāt vara un mangāna rūdas, kā arī akmeņogļu raktuvēs. Pārvalde atradās Kengiras nometnē, kas tagad ir Žezkazghanas pilsētas daļa. Steplaga nometnēs pirms 1954. gada nemieriem atradās 20 698 ieslodzītie, no kuriem 1074 bija latvieši.

Steplaga Ekibastuzas nometnē no 1950. līdz 1953. gadam bija ieslodzīts arī rakstnieks un padomju disidents Aleksandrs Solžeņicins.

 Vēsture 
Otrā pasaules kara laikā no 1940. līdz 1943. gadam šajā vietā atradās Žezkazghanas "pārmācības darba nometne" (Джезказганский ИТЛ), kas tika pārveidota par karagūstekņu nometni Nr. 39 (Джезказганский лагерь военнопленных № 39).Алланиязов Т., Наймушина О., 2004. "...Неповиновение надо пресечь". Аламааты: Фонд XXI век. С. 16 (krieviski) 
Specnometni politieslodzītajiem ierīkoja pēc kara beigām, kad radās nepieciešamība nometināt lielu skaitu drošības iestāžu apcietināto nacionālo partizānu un "dzimtenes nodevēju" no PSRS okupētajām teritorijām Ukrainas un Baltkrievijas rietumu daļās un Baltijas valstīs. Par pirmo nometnes priekšnieku 1948. gada 8. aprīlī iecēla bijušo Lietuvas PSR Iekšlietu ministra vietnieku A.Čečevu.

1954. gada 16. maijā—26. jūnijā Steplaga 3. nodaļā Kengirā notika sacelšanās Kengiras nometnē (), kuras laikā ieslodzītie ieguva varu nometnē. 40 dienu ilgā politieslodzīto sacelšanās tika apspiesta ar tanku palīdzību, gāja boja vairāki simti cilvēku, bet sacelšanās vadītāji tika nošauti.Солженицын А. И. Сорок дней Кенгира // "Архипелаг ГУЛАГ". Т. 3, Ч. 5. 1956. gada 24. aprīlī Steplags tika likvidēts un liela daļa ieslodzīto piespiedu veidā tika nometināti Žezkazghanas apkārtnē bez tiesībām atgriezties dzimtenē.Степлаг в справочнике «Мемориала» (krieviski)

 Nometņu struktūra 
Steplagā ietilpa deviņas atsevišķas nodaļasАлланиязов Т., Наймушина О., 2004. "...Неповиновение надо пресечь". Аламааты: Фонд XXI век. С. 17, kuru skaits vēlāk tika samazināts līdz sešām.Николаев В. 1990. Новые тайны Степлага. // Джезказганская правда. 7 августа. с. 2.Данные приведены по "Справке спецотдела Степного лагеря МВД о составе заключенных, содержащихся в лагере" (составитель начальник спецотдела полковник Савченко) ГА РФ Ф. 9414 Оп. 1, Д. 228. Л. 171-173. по публ. Кокурин А.И. Восстание в Степлаге. Отечественные архивы 1994. № 4 . с. 33-82. С дополнениями.

 Nr. Dislokācija Vīrieši Sievietes Kopā 1 Rudņikas ciemats (пос. Рудник-Джезказган) 5114 -- 5114 2 Perevalkas ciemats (пос. Перевалка) 3530 -- 3530 3 Kengiras ciemats (пос. Кенгир) 3190 2407 5597 4 Džezdi ciemats (пос. Джезды) 1393 -- 1393 5 Terekti ciemats (пос. Теректы) 1180 -- 1180 6 Austrumu Koundradas ciemats pie Balhašas (пос. Восточный Коунрад) 2270 1614 3384

 Ieslodzīto skaita izmaiņas 
 Gads Ieslodzīto skaits 1948. 5713 1949. 18 572 1950. 27 855 1951. 18 572 1952. 23 089 1953. 20 869 1954. 21 090 1955. 10 048 1956. 7603

 Steplagā ieslodzīto tautība (1954) 

 Nr. Tautība skaits %% Nr. Tautība Skaits %% 1 Ukraiņi 9596 46,36 % 18 Turkmēņi 76 0,38 % 2 Lietuvieši 2690 13,0 % 19 Inguši 56 0,27 % 3 Krievi 2661 12,86 % 20 Ķīnieši 55 0,27 % 4 Latvieši 1074 5,19 % 21 Таdžiki 54 0,26 % 5 Baltkrievi  878 4,24 % 22 Korejieši 52 0,25 % 6 Igauņi  873 4,22 % 23 Kirgīzi  50 0,24 % 7 Poļi  379  1,83 % 24 Japāņi  30  0,14 % 8 Vācieši  359 1,73 % 25 Rumāņi  24 0,12 % 9 Kazahi  291 1,40 % 26 Grieķi 21  0,10 % 10 Moldāvi  208 1,0 % 27 Udmurti 20   0,10 % 11 Uzbeki  204 0,99 % 28 Irāņi  18   0,09 % 12 Ebreji  174  0,84 % 29 Somi un karēļi  16  0,08 % 13 Armēņi  154  0,74 % 30 Baškīri   9   0,04 % 14 Gruzīni  132  0,64 % 31 Afgāņi   8   0,04 % 15 Tatāri  127  0,61 % 32 Turki   8   0,04 % 16 Čečeni  124  0,60 % 33 Mongoļi   2   0,01 % 17 Azerbaidžāņi  108  0,52 % 34 Citi 167 0,81 %

 Kengiras sacelšanās 
Pēc Staļina nāves ieslodzīto cerības uz drīzu atbrīvošanu nepiepildījās. Apstākļi ieslodzījuma vietās saglabājās briesmīgi un pazemojoši, Kengirā ieslodzītos spieda 12 stundas dienā strādāt raktuvēs ar niecīgu ūdens un pārtikas devu. Pēc tam, kad 18. maijā sardze apšāva ieslodzītos, kas mēģināja iekļūt nometnes sieviešu daļā, sākās streiks. Streika komiteja aicināja ieslodzītos neiet uz darbu, tika izlauzti žogi starp vīriešu un sieviešu lēģeriem.

Sacelšanās Kengirā beidzās pēc tam, kad nometni aplenca tanki, tika uzlauzti mūri un ieslodzītos sadzina barakās. Daudzus samala tanki, lielā ātrumā tie brauca virsū sievietēm, kuru mati sapinās kāpurķēdēs. Citi nemiernieki tika nošauti. Ziņas par bojāgājušajiem nav precīzas. Tiek minēts, ka upuru skaits sasniedza 500. Dzīvus palikušos ar paceltām rokām veda no barakām ārā, sadzina klajā stepē un noturēja divas diennaktis. Stiprākos aizsūtīja uz Magadanu, bet vājākos — ikdienas darbos tuvējās šahtās.Sibīrijas stāstiem tiek veidots skaudrs turpinājums Dzintra Geka, 2004. gada 17. novembrī.

 Piemiņa 
Latvijas Valsts prezidentes Vairas Vīķes-Freibergas oficiālās vizītes laikā Kazahstānas prezidents Nursultans Nazarbajevs viņai pasniedza 227 politiski represēto latviešu personu lietu kopijas.
 Genādija Zemela filma "Cilvēkēdājs" (Людоед, 1991).
 Aleksandrs Solžeņicins. Сорок дней Кенгира // "Архипелаг ГУЛАГ". Т. 3, Ч. 5.

 Ārējās saites 
 Зубарев Д. И., Кузовкин Г. В., (составители) Хроника восстания в Степлаге 
 Документы о восстании заключенных Степного лагеря МВД в мае-июне 1954 г.
 Степлаг в справочнике «Мемориала»
 Неполный список украинских заключённых Степлага

 Atsauces 

Kategorija:Koncentrācijas nometnes
Kategorija:Kazahstāna
Kategorija:Padomju represijās nogalinātie